গতকালের জনসভায় যোগ দিতে ভোরে বিমানে সিলেটে এসে পৌঁছান মির্জা ফখরুল ইসলাম আলমগীরসহ বিএনপি ও ঐক্যফ্রন্টের শীর্ষ নেতারা। ভোর ৬টায় ওসমানী বিমানবন্দর থেকে সরাসরি তারা হযরত শাহজালাল (রহ.) ও হযরত শাহপরাণ (রহ.) মাজার জিয়ারত করেন। পূর্বনির্ধারিত কর্মসূচি অনুযায়ী গতকাল সকাল ১১টার দিকে ঐক্যফ্রন্টের শীর্ষ নেতাদের দুটি মাজারের পাশাপাশি মুক্তিযুদ্ধের প্রধান সেনাপতি জেনারেল মুহাম্মদ আতাউল গনি ওসমানীর কবর জিয়ারত করার কথা ছিল। মঙ্গলবার সন্ধ্যায় সিলেটে পৌঁছে রাতেই হযরত শাহজালাল (রহ.) মাজার ও জেনারেল ওসমানীর কবর জিয়ারত করেছিলেন ড. কামাল হোসেনসহ ঐক্যফ্রন্টের অগ্রবর্তী দলের নেতারা।